***Obrazloženje općeg dijela godišnjeg izvještaja o izvršenju financijskog plana za 2024.***

**Sveučilište u Zadru**

Zakonom o proračunu (»Narodne novine«, broj 144/21.) članak 86. propisano je podnošenje polugodišnjeg i godišnjeg izvještaja o izvršenju financijskog plana proračunskog korisnika. Sveučilište u Zadru dužno je do 31. ožujka 2025. godine dostaviti upravljačkom tijelu na usvajanje prijedlog godišnjeg izvještaja o izvršenju financijskog plana za razdoblje od 01.01.- 31.12.2024. godine.

Prema Pravilniku o polugodišnjem i godišnjem izvještaju o izvršenju proračuna i financijskog plana (NN 85/23, u daljnjem tekstu: Pravilnik) propisuje se izgled, sadržaj, obveznici izrade, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Godišnji izvještaj o izvršenju financijskog plana Sveučilišta u Zadru za razdoblje od 01.01. do 31.12.2024.godine sastavljen je na temelju sadržaja propisanog Zakonom o proračunu (»Narodne novine«, broj 144/21.) članak 81. do 85. te Pravilnikom člancima 31. do 45.

Godišnji izvještaj o izvršenju proračuna podnosi se sukladno odredbama Zakona o proračunu (NN 87/08, 136/12, 15/15) i Pravilnika o polugodišnjem i godišnjem izvještaju o izvršenju proračuna, članak 52.

Godišnji izvještaj o izvršenju financijskog plana Sveučilišta u Zadru za 2024. godinu sadrži:

1. Opći dio polugodišnjeg izvještaja o izvršenju financijskog plana:

- sažetak A. Računa prihoda i rashoda i B. Računa financiranja

A. Račun prihoda i rashoda iskazuje se u sljedećim tablicama:

• Prihodi i rashodi prema ekonomskoj klasifikaciji

• Prihodi i rashodi prema izvorima financiranja

• Rashodi prema funkcijskoj klasifikaciji.

B. Račun financiranja iskazuje se u slijedećim tablicama:

• Račun financiranja prema ekonomskoj klasifikaciji

• Račun financiranja prema izvorima financiranja

- obrazloženje općeg dijela izvještaja o izvršenju financijskog plana Sveučilišta u Zadru

2. Posebni dio polugodišnjeg izvještaja o izvršenju financijskog plana

• Izvršenje po ekonomskoj klasifikaciji

• Izvršenje po programskoj klasifikaciji

• Izvršenje po izvorima financiranja

- obrazloženje posebnog dijela izvještaja o izvršenju financijskog plana Sveučilišta u Zadru

3. Izvještaj o korištenju sredstava fondova Europske unije

4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

U izvještajnom razdoblju ukupni prihodi i primici Sveučilišta u Zadru ostvareni su u visini od 35.117.991,36 €, dok su ukupni rashodi i izdaci realizirani u visini od 34.301.535,21 €.

1. **Prihodi**

Ukupni prihodi Sveučilišta u Zadru za razdoblje od 1.1.-31.12.2024. godine iznose 35.117.991,36 € što je jednako financijskom planu za tekuću godinu, te 2% više u odnosu na isto razdoblje prethodne godine.

Prihodi se sastoje od prihoda poslovanja i prihoda od nefinancijske imovine.

* 1. **Prihodi poslovanja**

Prihodi poslovanja Sveučilišta u Zadru sadrže prihode od pomoći iz inozemstva i od subjekata unutar općeg proračuna (pomoći iz EU, Europski socijalni fond, Europski fond ERDF, međunarodne organizacije, prijenosi između proračunskih korisnika istog proračuna…), prihode od financijske imovine (kamate a'vista, pozitivne tečajne razlike), prihode od školarina, prihode od vlastitih usluga i prodane robe, prihode od nadležnog Ministarstva, i ostalo.

Prihodi poslovanja za razdoblje 1.1.-31.12.2024. godine iznose 35.117.632,61 €, što je jednako financijskom planu tekuće godine te 2% više od istog razdoblja prethodne godine.

Najveći udio imaju prihodi od nadležnog Ministarstva u iznosu 26.681.559,97 € odnosno 96% od planiranog iznosa. Sljedeći značajniji udio imaju prihodi iz inozemstva i od subjekata unutar općeg proračuna (izvori 51 i 52), u ukupnom iznosu 4.067.378,22 €. Značajni udio u navedenim prihodima imaju prijenosi sredstava proračunskih korisnika istog proračuna koji se uglavnom odnose na prijenos sredstava za EU projekte u iznosu 2.600.250,74 €.

Također, prihodi od prodaje vlastitih usluga i robe imaju značajan udio u strukturi prihoda poslovanja, i to u iznosu 2.416.571,60 € odnosno 10% više od plana. Isti su veći također za 10% od izvršenja istog razdoblja prethodne godine. Povećanje se u najvećem dijelu odnosi na prihode od smještaja studenata u novom studentskom domu.

* 1. **Prihodi od prodaje proizvedene dugotrajne imovine**

Prihodi od prodaje proizvedene dugotrajne imovine sadrže prihode od uplata za stambene objekte koje zaposlenici otplaćuju u manjim paušalnim iznosima. U razdoblju 1.1.-31.12.2024. godine iznose 358,75 €.

1. **Rashodi**

Ukupni rashodi Sveučilišta u Zadru za razdoblje od 1.1.-31.12.2024. godine iznose 34.301.535,21 € što je 97% plana, te 5% više u odnosu na isto razdoblje prethodne godine.

Rashodi se sastoje od rashoda poslovanja i rashoda za nabavu nefinancijske imovine.

* 1. **Rashodi poslovanja**

Rashodi poslovanja Sveučilišta u Zadru sadrže rashode za zaposlene, materijalne rashode, financijske rashode, subvencije, pomoći dane u inozemstvo, isplata stipendija i subvencije prehrane i smještaja studenata.

Rashodi poslovanja za razdoblje 1.1.-31.12.2024. godine iznose 33.714.085,33 €, što je 3% manje od plana te 22% više od istog razdoblja prethodne godine.

Najveći udio imaju rashodi za zaposlene u iznosu 26.137.715,99 € odnosno 95% plana, te 27% više od istog razdoblja prošle godine. Također, značajan udio imaju materijalni rashodi u iznosu 5.445.423,25 € odnosno 15% više od plana.

Veće odstupanje u odnosu na izvršenje prethodne godine vidi se kod prijenosa sredstava između proračunskih korisnika istog proračuna gdje je nastupilo povećanje u iznosu 726% u odnosu na isto razdoblje prethodne godine. Radi se o financiranju operativnih troškova sastavnice Znanstvene knjižnice Zadar.

* 1. **Rashodi za nabavu nefinancijske imovine**

Rashodi za nabavu nefinancijske imovine Sveučilišta u Zadru sadrže rashode za nabavu neproizvedene imovine, rashode za nabavu proizvedene imovine te rashode za dodatna ulaganja na nefinancijskoj imovini.

Rashodi za nabavu nefinancijske imovine za razdoblje 1.1.-31.12.2024. godine iznose 587.449,88 €, što je 16% više od plana te 88% manje od istog razdoblja prethodne godine. Razlog smanjenja su značajna ulaganja u projekt rekonstrukcije Tehničke škole koji je završio u 2023. godini.

Povećanje u odnosu na isto razdoblje prethodne godine bilježe troškovi za nabavu uredske oprema i namještaj. Troškovi su veći za 131%, a radi se o nabavi veće količine informatičke, odnosno računalne opreme.

U nastavku donosimo podatke o stanju novčanih sredstava na računu Sveučilišta u Zadru na 1.1. i 31.12.2024.:

|  |  |  |
| --- | --- | --- |
|  | **1.1.2024.** | **31.12.2024.** |
| **Stanje na dan u €** | 6.457.696,37 | 7.061.768,54 |

U Zadru, 31. ožujka 2025.